
Szimbióta és parazita Bootsrapping technikák a hazai kisvállalkozások körében

A kisvállalkozások Európában és Magyarországon is a gazdasági élet meghatározó szereplői. Jelentőségük ellenére alacsony hozzáadott értéket termelnek, ami részben súlyos pénzügyi problémáiknak és hátrányos finanszírozási helyzetüknek tulajdonítható. Ezek enyhítésére sajátos pénzkímélő technikákat fejlesztettek ki, amelyet a külföldi szakirodalom "bootstrappingnek" hív. A dolgozat célja ennek a módszeregyüttesnek bemutatása, jellemzése. Magyarországi kisvállalkozások kérdőíves megkérdezésének eredménye alapján hipotéziseket állít fel a használat fő időszakára, a nemzeti eltérésekre vonatkozólag. Az elsődleges kutatási kérdés a technikák hatása az érintett szervezetekre és személyekre, és ennek összekapcsolása a vállalatok társadalmi felelősségvállalásával. Megállapíthatjuk, hogy a technikák többsége pozitív hatással van a vállalat stakeholdereire, azonban a gyakorlatban nagy számban fordulnak elő kétes vagy negatív kimenetelű módszerek is.



